ગાંધીનગર, 21 ઑક્ટોબરઃ ગુજરાતમાં વિધાનસભાની ચૂંટણી જેમ-જેમ નજીક આવી રહી છે તેમ-તેમ એક પછી એક આશ્ચર્યજનક સમાચારો મીડિયામાં વહેતા થઇ રહ્યાં છે, ક્યાંક ભાજપના જૂના કાર્યકરો કોંગ્રેસમાં જોડાઇ રહ્યાં છે તો ક્યાંક કોંગ્રેસના નેતાઓ મોદીના ભરપેટ વખાણ કરી રહ્યાં છે. ગાંધીનગરના મેયર મહેન્દ્ર સિંહ રાણાએ મોદીને સાચા વિકાસપુરુષ ગણાવી કોગ્રેસમાં ભૂંકપ લાવી દીધો છે. તેમણે આવું ગુજરાત કોંગ્રેસ પ્રમુખ અર્જૂન મોઢવાડિયાને લખેલા પત્રમાં જણાવ્યું છે.